cyanic-selkie/wikianc huggingface dataset:
พระเจ้าหลุยส์ที่ 16 แห่งฝรั่งเศส
การแทรกแซงจากต่างชาติ
ทั้งนี้ นอกเหนือจากความแตกต่างทางด้านแนวคิดและอุดมการณ์ระหว่างฝรั่งเศสและบรรดาสิทธิราชย์แห่งยุโรปแล้ว ยังปรากฏความขัดแย้งต่าง ๆ อาทิเช่น ความขัดแย้งเรื่องสถานะสินทรัพย์ของออสเตรียในแคว้นอาลซัส และความกังวลของสมาชิกสภาร่างรัฐธรรมนูญแห่งชาติเรื่องการก่อกวนของขุนนางฝ่ายเอมิเกร์ที่อยู่นอกฝรั่งเศส โดยเฉพาะในเนเธอร์แลนด์ของออสเตรียและในบรรดาจุลรัฐของเยอรมนี
ในช่วงท้าย สภานิติบัญญัติซึ่งได้รับการสนับสนุนโดยพระเจ้าหลุยส์ เป็นฝ่ายประกาศสงครามต่อจักรวรรดิโรมันอันศักดิ์สิทธิ์ก่อน โดยได้รับการลงคะแนนญัตติดังกล่าวในวันที่ 20 ค.ศ. 1792 ภายหลังจากได้รับการร้องทุกข์จำนวนมากผ่านรัฐมนตรีกระทรวงการต่างประเทศ ชาลส์ ฟร็องซัวส์ ดูมูรีเยส์ ทั้งนี้ดูมูรีเยส์ได้เตรียมรุกรานเข้าไปยังเนเธอร์แลนด์ของออสเตรียอย่างฉับพลัน ที่ที่เขาคาดการณ์ว่าประชาชนในท้องถิ่นจะร่วมลุกฮือขึ้นต่อต้านการปกครองของออสเตรีย อย่างไรก็ตาม กองกำลังฝ่ายปฏิวัติขาดการจัดการที่ดีและกองกำลังลุกฮือมีจำนวนไม่มากพอสำหรับการรุกราน ส่งผลให้แผนการดังกล่าวประสบความล้มเหลว เหล่านายทหารต่างพากันถอยหนีออกจากสมรภูมิรบ ทั้งนี้ในวันที่ 20 เมษายน ค.ศ. 1792 ยังเกิดกรณีสังหารผู้บังคับบัญชาระดับนายพลของตนนามว่า เคาน์เตโอบาลด์แห่งดิลอน ซึ่งมีสัญชาติไอร์แลนด์ เนื่องจากเขาถูกกล่าวหาว่าเป็นกบฏ
ในขณะที่รัฐบาลฝ่ายปฏิวัติกำลังจัดตั้งและจัดวางโครงสร้างของกองทัพใหม่อย่างแข็งขัน กองทัพผสมปรัสเซีย-ออสเตรียภายใต้การบัญชาการของ คาร์ล วิลเฮล์ม แฟร์ดีนันด์ ดยุกแห่งเบราน์ชไวค์ รวมพล ณ เมืองโคเบลนซ์ (Koblenz) ริมฝั่งแม่น้ำไรน์ การรุกรานของฝ่ายปรัสเซีย-ออสเตรียเริ่มต้นขึ้นในเดือนกรกฎาคมและสามารถเข้ายึดป้อมปราการแห่งล็องก์วี (Longwy) และแวร์เดิง จากนั้นในวันที่ 25 กรกฎาคม ดยุกแห่งเบราน์ชไวค์ออกแถลง คำประกาศเบราน์ชไวค์ (Brunswick Manifesto) ซึ่งถูกร่างขึ้นโดยพระญาติฝ่ายเอมิเกร์ของพระเจ้าหลุยส์นามว่า หลุยส์ โฌแซ็ฟ แห่งบูร์บง เจ้าชายแห่งกงเด (Louis Joseph de Bourbon, Prince de Condé) เพื่อประกาศเจตนารมณ์ร่วมของชาวออสเตรียและชาวปรัสเซียในการคืนสิทธิราชย์ทั้งมวลแก่พระเจ้าหลุยส์ และเพื่อดำเนินการในข้อหากบฏกับบุคคลใดหรือเมืองใดก็ตามที่ต่อต้านชาวออสเตรียและปรัสเซีย ซึ่งบุคคลนั้นหรือเมืองนั้นจะได้รับการกล่าวโทษด้วยกฏอัยการศึกถึงขั้นประหารชีวิต
แม้กระนั้น คำประกาศเบราน์ชไวค์กลับให้ผลลัพธ์ที่ตรงกันข้ามกับจุดประสงค์แรกเริ่ม คือเพื่อเสริมสร้างพระราชสถานะของพระเจ้าหลุยส์ในปารีสและตัดรอนกระแสการปฏิวัติ หากแต่ยิ่งบั่นทอนพระราชสถานะของพระเจ้าหลุยส์ที่ตกอยู่ในที่นั่งลำบากอยู่แต่เดิมแล้วให้ยิ่งเลวร้ายไปมากกว่าเดิม หลายคนถือว่าคำประกาศนี้คือหลักฐานชิ้นสุดท้ายที่ยืนยันว่าพระเจ้าหลุยส์ทรงสมคบคิดกับชาวต่างชาติในการต่อต้านประเทศชาติของพระองค์เอง ความโกรธแค้นของประชาชนดำเนินมาถึงจุดเดือดในวันที่ 10 เดือนสิงหาคม เมื่อกองกำลังติดอาวุธภายใต้การสนับสนุนของเทศบาลเมืองปารีสชุดใหม่ที่รู้จักกันในชื่อกอมมูนปารีส เข้าปิดล้อมพระราชวังตุยเลอรี ส่งผลให้พระบรมวงศ์ต้องเสด็จลี้ไปพำนัก ณ สภานิติบัญญัติแห่งชาติ
การจองจำและการสำเร็จโทษ
พระเจ้าหลุยส์ทรงถูกจับกุมอย่างเป็นทางการในวันที่ 13 สิงหาคม 1792 และถูกส่งไปยังหอคอยต็องเปลอ ซึ่งเป็นป้อมปราการโบราณในกรุงปารีสที่เคยถูกใช้เป็นเรือนจำมาก่อน ต่อมาในวันที่ 21 กันยายน สมัชชาแห่งชาติจึงประกาศให้ฝรั่งเศสเป็นสาธารณรัฐและล้มล้างระบอบราชาธิปไตยลง พระเจ้าหลุยส์ทรงถูกถอดพระอิสริยยศและพระเกียรติทั้งหมด และตั้งแต่วันนั้นเป็นต้นมาทรงเป็นที่รู้จักในนามเยี่ยงสามัญชนว่า ซีโตย็อง หลุยส์ กาเป
ฝ่ายฌีรงแด็งตั้งใจที่จะกักขังอดีตกษัตริย์องค์นี้ไว้ เพื่อเป็นตัวประกันและตัวการันตีถึงอนาคตของตน แต่ฝ่ายกอมมูนและนักการเมืองหัวรุนแรงส่วนมาก ซึ่งภายหลังรวมกลุ่มกันขึ้นในนาม "ลามงตาญ" (La Montagne) มีความเห็นแย้งกับฝ่ายฌีรงแด็งและต้องการให้มีการสำเร็จโทษพระเจ้าหลุยส์โดยทันที แต่ด้วยพื้นเพเดิมของสมาชิกในกลุ่มส่วนมากมาจากอาชีพด้านกฎหมาย จึงยอมรับได้ยากหากจะสำเร็จโทษพระเจ้าหลุยส์โดยไม่ผ่านกระบวนการทางกฎหมายให้เป็นรูปธรรมบางอย่าง ทั้งหมดจึงลงคะแนนเสียงกันว่าให้ส่งอดีตกษัตริย์ไปสอบสวนต่อหน้าสภากงว็องซียงแห่งชาติ ซึ่งเป็นแขนงหนึ่งของสภาผู้แทนราษฎร การสอบสวนนี้ถูกมองจากหลายฝ่ายว่าเป็นตัวแทนของการปฏิวัติ การปฏิวัติที่ถูกมองว่ามรณกรรมของคนคนหนึ่งนำมาซึ่งชีวิตของอีกหลายคน แต่มิเชเลต์เห็นแย้งว่ามรณกรรมของอดีตกษัตริย์จะทำให้ผู้คนถือเอาว่าความรุนแรงคือเครื่องมือที่ทำให้ได้มาซึ่งความสงบสุข เขากล่าวว่า "หากเรายอมรับว่าคนหนึ่งคนสามารถเสียสละเพื่อความสุขของคนอีกหลายคนได้ อีกไม่ช้ามันก็จะกลายเป็นคนสองหรือสามคนก็สามารถเสียสละเพื่อความสุขของคนหลายคนได้เช่นกัน เช่นนี้ไปทีละเล็กทีละน้อย จนเรายอมที่จะเสียสละคนหลายคนเพื่อความสุขของคนหลายคนได้ในที่สุด"
ในเดือนพฤศจิกายน 1792 เหตุอื้อฉาว อาร์มัวร์เดอแฟร์  (ตู้เหล็ก) เกิดขึ้น ณ พระราชวังตุยเลอรี เมื่อฟร็องซัว กาแม็ง ค้นพบและเปิดโปงว่ามีตู้เหล็กนิรภัยภายในห้องพระบรรทม ซึ่งภายในบรรจุเอกสารลับอยู่มากมาย ช่างทำกุญแจผู้ติดตั้งตู้เหล็กดังกล่าวจึงเดินทางไปยังปารีสในวันที่ 20 พฤศจิกายน เพื่อให้การกับฌ็อง-มารี โรล็องด์ รัฐมนตรีกระทรวงมหาดไทยจากฝ่ายฌีรงแด็งในขณะนั้น ส่งผลให้พระเกียรติของพระองค์เสื่อมเสียลงไปอีก
ในวันถัดมา คำอุทธรณ์ในโทษประหารชีวิตของพระเจ้าหลุยส์ถูกปฏิเสธด้วยคะแนนเสียง 380 ต่อ 310 เสียง ส่งผลให้ต้องมีการสำเร็จโทษด้วยการปลงพระชนม์ในทันที และคำตัดสินดังกล่าวถือว่าเป็นที่สิ้นสุดแล้ว วันจันทร์ที่ 21 มกราคม 1793 พระเจ้าหลุยส์ที่ 16 ถูกสำเร็จโทษจากการบั่นพระเศียรด้วยเครื่องกีโยติน ณ ปลัสเดอลาเรวอลูซียง ผู้สำเร็จโทษนามว่า ชาลส์ อ็องรี ซ็องซง ให้การว่าทรงยอมรับชะตากรรมของพระองค์อย่างกล้าหาญ
ขณะที่ทรงถูกนำพระองค์ขึ้นไปบนนั่งร้าน ทรงมีท่าทีที่สง่างามแต่ปล่อยวาง ทรงมีพระดำรัสสั้น ๆ ถึงความบริสุทธิ์ของพระองค์ ("ข้าพเจ้าขออภัยท่านเหล่านั้น ผู้เป็นเหตุแห่งมรณกรรมของข้าพเจ้า....") ทรงประกาศว่าบริสุทธิ์จากอาชญกรรมทีทรงถูกกล่าวหา และภาวนาว่าพระโลหิตของพระองค์จะไม่ไหลหลั่งลงบนผืนแผ่นดินของฝรั่งเศส ผู้ร่วมในเหตุการณืหลายคนให้การว่าพระเจ้าหลุยส์ที่ 16 ประสงค์ที่จะมีพระดำรัสมากกว่านี้ แต่อ็องตวน-ฌอเซฟ ซงแตรร์ นายพลจากกองทหารักษาการณ์แห่งชาติ (การ์ดนาซียงนัล) ระงับพระดำรัสและสั่งให้พลทหารรัวกลอง จากนั้นพระเจ้าหลุยส์จึงถูกนำพระองค์ไปบั่นพระเศียรอย่างรวดเร็ว ผู้อยู่ในเหตุการณ์บางรายกล่าวว่าใบมีดไม่ได้หั่นพระศอ (คอ) ให้ขาดออกจากพระวรกายในคราวแรก บ้างก็กล่าวว่าทรงเปล่งเสียงร้องด้วยความตกใจหลังจากที่ใบมีดถูกปล่อยลงมา แต่คำกล่าวนี้ไม่น่าจะมีมูลความจริงเนื่องจากใบมีดควรจะหั่นสับพระปิฐิกัณฐกัฐิ (กระดูกสันหลัง) ไปก่อนแล้ว อย่างไรก็ตาม เป็นที่ยอมรับโดยทั่วไปถึงคำกล่าวอ้างที่ว่า ในขณะที่พระโลหิตของพระเจ้าหลุยส์หยดลงสู่พื้นดิน ผู้คนจำนวนมากนำผ้าเช็ดหน้าของตนไปรองรับพระโลหิตดังกล่าว เนื่องจากมีการพิสูจน์ทราบในภายหลังเมื่อปี 2012 ด้วยการเปรียบเทียบรหัสพันธุกรรม (ดีเอ็นเอ) จากพระโลหิตที่คาดว่าได้มาจากการบั่นพระเศียรพระเจ้าหลุยส์ที่ 16 กับตัวอย่างเนื้อเยื้อจากมัมมี่พระเศียรที่เชื่อว่าเป็นของพระเจ้าอองรีที่ 4 โดยตัวอย่างพระโลหิตดังกล่าวได้มาจากน้ำเต้าแกะสลักเพื่อเฉลิมฉลองวีรบุรุษจากการปฏิวัติ ซึ่งตามตำนานกล่าวว่าเคยถูกใช้เป็นภาชนะสำหรับบรรจุพระโลหิตของพระเจ้าหลุยส์
ทวี มณีนุตร
คุณทวี มณีนุตร พระอภิบาลใน สมเด็จเจ้าฟ้าฯ กรมพระศรีสวางควัฒน วรขัตติยราชนารี
ประวัติ
เมื่อวันที่ 19 กันยายน พ.ศ. 2540 คุณทวี มณีนุตร ประสบอุบัติเหตุ เฮลิคอปเตอร์ซูเปอร์พูม่า ตกที่จังหวัดนราธิวาส พ.ศ. 2540 เป็นอุบัติเหตุ เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าฯ พระบรมราชินีนาถ จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส มุ่งหน้ากลับพระตำหนักทักษิณราชนิเวศน์ เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส เมื่อเวลา 19.45 น. อุบัติเหตุครั้งนี้ข้าราชบริพารชั้นผู้ใหญ่เสียชีวิตรวม 14 ท่าน
เฉิน เสี่ยวตง
เฉินเสี่ยวตง หรือ แดเนียล ชาน (ชื่อภาษาอังกฤษ: Daniel Chan, Chan Hiu Dung)นักแสดงที่เราคุ้นหน้ากันดีจากบท หนิงไฉ่เฉิน จากโปเยโปโลเย
ประวัติ
เฉินเสี่ยวตง ชื่อเดิมชื่อ เฉิน หจัวหยัง มีชื่อภาษาอังกฤษว่า แดเนียล ชื่อเล่นคือ ตงตง เกิดเมื่อวันที่ 3 กันยายน 1975 ที่ฮ่องกง ภูมิลำเนาเดิมอยู่ที่เซี่ยงไฮ้ สมาชิกในครอบครัวมีพ่อ แม่ น้องชายสองคนและย่า จบการศึกษาจากโรงเรียนนานาชาติ ที่ฮ่องกง เฉินเสี่ยวตงเข้าวงการตั้งแต่อายุ 16 ปี เริ่มจากการถ่ายโฆษณาก่อน จากนั้นจึงมีคนแนะนำให้รู้จักกับอาจารย์ไต้ซือชงซึ่งปั้นดารานักร้องดังๆมามาก ดังนั้น เฉินเสี่ยวตง จึงเป็นหนึ่งในนั้นด้วย และได้เซ็นสัญญากับบริษัทดนตรีPolyGram ออกอัลบั้มชุดแรกชื่อ da kai tian kong หรือเปิดท้องฟ้า ในปี 1994 ตั้งแต่ปี 1994 – ปี 2006 เฉินเสี่ยวตงได้ออกอัลบั้มทั้งหมด 34 ชุด หน้าตาหล่อเหลาและเสียงที่มีเสน่ห์ทำให้เฉินเสี่ยวตงได้รับรางวัลดนตรีต่าง ๆ เช่น รางวัลนักร้องใหม่ยอดเยี่ยม และรางวัลเพลงที่ได้รับความนิยมที่สุด เป็นต้นทั้งจากแผ่นดินใหญ่จีน ฮ่องกงไต้หวันและต่างประเทศ แต่ปัจจุบัน เฉินเสี่ยวตงให้ความสำคัญกับการแสดง เขาได้แสดงละครโทรทัศน์และภาพยนตร์หลายเรื่อง เช่น ละครโทรทัศน์เรื่อง โปเยโปโลเย ซึ่งแสดงร่วมกับต้าเอสดาราสาวสวยของไต้หวัน และได้รับความนิยมอย่างมากจากแฟน ๆ
มาริโอ (ตัวละคร)
มาริโอ เป็นตัวละครจากวิดีโอเกมและการ์ตูนมาริโอ และเป็นสัญลักษณ์ของบริษัทเกมนินเทนโด สร้างโดยนักออกแบบวิดีโอชื่อ ชิเงรุ มิยาโมโตะ หลังจากได้เป็นสัญลักษณ์นำโชคให้กับบริษัทและเป็นตัวเอกของเกมชุดแล้ว มาริโอได้ปรากฏตัวในวิดีโอเกมต่าง ๆ กว่า 200 เกม มาริโอถูกออกแบบให้เป็นช่างประปาชาวอิตาลีร่างอ้วนเตี้ย อาศัยอยู่ในอาณาจักรเห็ด มีภารกิจคือการช่วยชีวิตเจ้าหญิงพีชจากเต่าวายร้ายชื่อบาวเซอร์ มาริโอมีน้องชายชื่อ ลุยจิ นอกจากนี้เขายังปรากฏในวิดีโอเกมแนวอื่น ๆ เช่น แนวรถแข่ง เช่นเกมชุด มาริโอคาร์ต (Mario Kart) เกมแนวกีฬา เช่นเกมชุด มาริโอเทนนิส และ มาริโอกอล์ฟ เกมแนวสวมบทบาทของนินเทนโด เช่นเกมชุด เปเปอร์มาริโอ และ ซูเปอร์มาริโออาร์พีจี และเกมเพื่อการศึกษา เช่น มาริโออิซมิสซิง! และมาริโอสไทม์แมตชีน แฟรนไชส์มาริโอยังได้ต่อยอดไปยังสื่อต่าง ๆ มากมาย เช่น รายการโทรทัศน์ ภาพยนตร์ หนังสือการ์ตูน และสินค้ามีลิขสิทธิ์ต่าง ๆ อีกด้วย ผู้พากย์เสียงเขาคือชาลส์ มาร์ทิเนต พากย์ตั้งแต่ปี 1995
แนวคิดและการสร้าง
ชิเงรุ มิยาโมโตะ ได้สร้างตัวละครมาริโอขึ้นขณะกำลังพัฒนาเกม ดองกีคอง  (Donkey Kong) เพื่อพยายามที่จะสร้างวิดีโอเกมที่ขายดีที่สุดให้กับบริษัทนินเทนโด หลังจากเกมประเภทเกมตู้ก่อนหน้านี้ที่ชื่อ Sheriff  ไม่ประสบความสำเร็จอย่างเกม Pac-Man เมื่อแรกเริ่มนั้น มิยาโมโตะอยากสร้างวิดีโอเกมโดยใช้ตัวละคร ป๊อปอาย (Popeye) บลูโต (Bluto) และโอลีฟ ออยล์ (Olive Oyl) แต่ในเวลานั้น เขาไม่ได้รับอนุญาตให้ใช้ตัวละครเหล่านี้ (และไม่ได้รับอนุญาตจนถึง ค.ศ. 1982) เขาจึงตัดสินใจคิดทำตัวละครชื่อ จัมป์แมน (Jumpman) (หรือในเวลาต่อมาเป็นที่รู้จักกันดีว่า มาริโอ) ดองกี้คอง (Donkey Kong) และ พอลีน (Pauline) โดยในด่านแรก ๆ ของเกมดองกีคองก์ มาริโอยังกระโดดไม่ได้ และมุ่งเป้าไปที่การหาทางออกจากเขาวงกตให้ได้ อย่างไรก็ดี มิยาโมโตะทำให้มาริโอกระโดดได้ พร้อมกล่าวว่า “ถ้าคุณเจอลังไม้กลิ้งมาหาคุณ คุณจะทำอย่างไรดี”
เดิมที มิยาโมโตะเคยตั้งชื่อมาริโอว่า "มิสเตอร์วิดีโอ" (Mr.Video) และถูกนำมาใช้ในทุกวิดีโอที่มิยาโมโตะพัฒนา จากเรื่องเล่าที่แพร่กระจายไปอย่างกว้างขวาง ในระหว่างการจำหน่ายเกมดองกีคองให้ลูกค้าในอเมริกาเหนือ เจ้าของพื้นที่คลังเก็บสินค้าของนินเทนโดที่ชื่อ มาริโอ ซีเกล ได้เรียกค่าเช่ากับมิโนรุ อาราคาวะ ผู้ซึ่งเป็นประธานบริษัทในเวลาต่อมา หลังจากการโต้เถียงที่ในที่สุดพนักงานของนินเทนโดก็รับปากซีเกลว่าจะจ่ายค่าเช่าให้ พวกเขาจึงเลือกที่จะตั้งชื่อตัวละครนี้ว่า มาริโอ ตามชื่อของเขา
มิยาโมโตะให้ความเห็นว่าถ้าเขาตั้งชื่อมาริโอว่า "มิสเตอร์วิดีโอ" มาริโออาจจะ "หายสาปสูญไปจากโลกนี้" แล้ว ด้วยความตั้งใจของเขา เขาเลือกอาชีพของมาริโอให้เหมาะกับรูปแบบของเกม เนื่องจากฉากในเกมดองกีคองก์เป็นเขตการก่อสร้าง มาริโอจึงมีอาชีพเป็นช่างไม้ เมื่อเขาปรากฏตัวอีกครั้งในเกมมาริโอบราเธอร์ส เขาได้รับเลือกให้เป็นช่างประปา เนื่องจากเกมส่วนใหญ่เป็นฉากใต้ดิน ในการออกแบบตัวละครมาริโอ โดยเฉพาะจมูกโตของเขานั้น ถูกวาดตามแบบจากอิทธิพลชาวตะวันตก เมื่อเขาได้เป็นช่างประปา มิยาโมโตะตัดสินใจกำหนดให้เขาอยู่ในนครนิวยอร์ก และให้เขาเป็นชาวอิตาลี โดยจงใจบ่งบอกสัญชาติผ่านหนวดเคราของเขา ในแหล่งอื่น มีการเลือกอาชีพของมาริโอให้เป็นช่างไม้เพื่อพรรณนาตัวละครให้เป็นคนทำงานหนักและเพื่อให้ผู้เล่นระบุถึงตัวเขาได้ง่าย หลังจากเพื่อนร่วมงานชี้ว่ามาริโอดูคล้ายคลึงกับช่างประปามากกว่า มาริโอจึงเปลี่ยนอาชีพของมาริโอตามนั้นและพัฒนาเกมมาริโอบราเธอร์ส โดยนำเสนอตัวละครในท่อระบายน้ำของนครนิวยอร์ก
เนื่องจากข้อจำกัดด้านกราฟิกของฮาร์ดแวร์อาเคดขณะนั้น มิยาโมโตะจึงใส่เสื้อให้มาริโอเป็นชุดคลุมสีแดงและเสื้อเชิ้ตสีฟ้าให้ขัดกันเองและขัดกับพื้นหลัง หมวกแก๊ปสีแดงถูกเพิ่มเข้าไปเพื่อให้มิยาโมโตะไม่ต้องออกแบบทรงผม หน้าผาก และคิ้ว รวมถึงเพื่อเลี่ยงปัญหาการเคลื่อนไหวของทรงผมในขณะกระโดด เพื่อให้เขาดูเป็นมนุษย์อยู่ในจอทั้งๆ ที่ตัวเล็ก มาริโอจึงมีคุณลักษณะที่แตกต่างชัดเจน นั่นคือจมูกใหญ่อันโดดเด่นและหนวดเครา เพื่อหลีกเลี่ยงความจำเป็นในการวาดปากและสีหน้าให้กับตัวละครตัวเล็กๆบนจอ
มิยาโมโตะพัฒนามาริโอด้วยแนวคิดในการใช้เขาเป็นตัวละคร "เดินไปยัง" (go to) ที่สามารถนำไปใส่ไว้ในฉากใดก็ได้ตามต้องการ แม้ในฉากความคิดก็ตาม เพราะขณะนั้น มิยาโมโตะไม่ได้คาดหวังให้มาริโอเป็นที่นิยม เพื่อให้เป็นอย่างนั้น แรกเริ่มเขาเรียกตัวละครนี้ว่า "มิสเตอร์วิดีโอ" เทียบกับความตั้งใจที่จะให้มาริโอปรากฏในฉากความคิดที่สร้างโดยอัลเฟรด ฮิตช์ค็อก ในภาพยนตร์ของฮิตช์ค็อกเอง เมื่อเวลาผ่านไป การปรากฏตัวของมาริโอเริ่มมีรายละเอียดชัดเจนมากขึ้น โดยมีการเพิ่มถุงมือสีขาว รองเท้าสีน้ำตาล และตัวอักษร M สีแดงในวงกลมสีขาวบนด้านหน้าของหมวก และกระดุมสีทองบนชุดคลุม สีของเสื้อและชุดคลุมเคยสลับจากเสื้อเชิ้ตสีฟ้ากับชุดคลุมสีแดงเป็นเสื้อเชิ้ตสีแดงและชุดคลุมสีฟ้า มิยาโมโตะระบุว่ากระบวนการเปลี่ยนแปลงนี้เป็นผลจากทีมงานและฝ่ายศิลป์ของแต่ละเกมรวมถึงความก้าวหน้าในเทคโนโลยีในตามเวลาที่ผ่านไป นินเทนโดไม่เคยเปิดเผยชื่อเต็มของมาริโอ กล่าวเพียงว่าไม่ใช่ "มาริโอ มาริโอ" แม้ว่าจะมีการบอกเป็นนัยๆในชื่อซีรีส์มาริโอบราเธอร์ส ในซูเปอร์มาริโอบราเธอร์ส ภาพยนตร์ และข้อมูลที่เคยให้ไว้ในคู่มือเกม มาริโอแอนด์ลุยจิ: ซูเปอร์สตาร์ซาก้า ของพรีมา
ค.ศ. 1981 - ค.ศ. 1990
มาริโอปรากฏตัวครั้งแรกในนาม "จัมป์แมน" (Jumpman) ในเกมอาร์เคดที่ชื่อ ดองกีคอง ในปี ค.ศ. 1981 ในคราบของช่างไม้ที่เลี้ยงลิงตัวหนึ่ง ชื่อ ดองกีคอง (Donkey Kong) เขาเลี้ยงดูลิงตัวนั้นอย่างทารุณ ต่อมาดองกีคองก์จึงหลบหนีไปพร้อมกับลักพาตัวแฟนสาวของจัมป์แมน (เดิมรู้จักกันในชื่อ เลดี้ และต่อมามีชื่อว่า พอลลีน (Pauline)) ไปด้วย ตัวผู้เล่นจะต้องรับบทเป็นจัมป์แมนและช่วยเหลือผู้หญิงคนนั้น ต่อมาตัวละครนี้ถูกเปลี่ยนชื่อเป็น "มาริโอ" ในเกมอาร์เคด ดองกีคองจูเนียร์ ของปี ค.ศ. 1982 เป็นเกมเดียวที่เขาเป็นตัวร้าย ในเกมอาร์เคด มาริโอบราเธอร์ส ของปี ค.ศ. 1983 มาริโอและน้องชายชื่อ ลุยจิ (Luigi) ถูกพรรณนาให้เป็นช่างประปา ลูกครึ่งอิตาลีอเมริกัน ที่เอาชนะสัตว์ประหลาดที่ออกมาจากท่อน้ำทิ้งใต้นครนิวยอร์ก ชื่อท้ายของพวกเขาในตอนนั้นคือ "มาริโอ" ทำให้ชื่อเต็มของมาริโอที่ปรากฏครั้งแรกในที่นี้คือ "มาริโอ มาริโอ"
ในเกม ซูเปอร์มาริโอบราเธอร์ส บนเครื่องเล่นนินเทนโดเอ็นเตอร์เทนเมนต์ซิสเต็ม หรือแฟมิคอม มาริโอได้ช่วยชีวิตเจ้าหญิงโทดสตูล (Princess Toadstool) (ต่อมารู้จักกันในชื่อเจ้าหญิงพีช (Princess Peach)) แห่งอาณาจักรเห็ดจากราชาคุปปะ (King Koopa) หรือบาวเซอร์ (Bowser) เพื่อช่วยเจ้าหญิงโทดสตูล มาริโอฝ่าฟันด่านในอาณาจักรเห็ดถึง 8 ด่าน โดยเข้าไปในปราสาทเพื่อโจมตีลูกน้องของราชาคูป้า ก่อนจะถึงปราสาทแต่ละหลังนั้น มาริโอต้องฝ่าฟันด่านย่อย 3 ด่านเพื่อโจมตีสมุนของราชาคุปปะ ถ้ามาริโอฝ่าฟันไปถึงปราสาทได้สำเร็จและเอาชนะตัวลูกน้องได้ เขาจะได้ปล่อยตัวเห็ดรับใช้แห่งอาณาจักรเห็ดได้หนึ่งตัว ในปราสาทหลังที่แปด มาริโอจะได้ต่อสู้กับราชาคุปปะและปล่อยตัวเจ้าหญิงโทดสตูล ในเกมซูเปอร์มาริโอบราเธอร์ส 2 ผู้เล่นสามารถเลือกได้ระหว่างมาริโอ ลุยจิ โท้ด หรือเจ้าหญิงพีช โดยตัวละครแต่ละตัวจะมีความสามารถพิเศษโดดเด่นคนละอย่าง (ลุยจิกระโดดได้สูง โทดขุดดินได้เร็วที่สุด และเจ้าหญิงพีชลอยตัวได้) ส่วนมาริโอนั้นมีความสามารถรอบด้านมากกว่า ในเกมซูเปอร์มาริโอบราเธอร์ส 3 มาริโอมีภารกิจช่วยผู้ปกครองแห่งอาณาจักรทั้งเจ็ดจากบาวเซอร์และคุปปะลิงส์ (Koopalings) เหล่าลูกสมุนของเขา และมาริโอท่องไปในด่านต่าง ๆ 8 ด่านเพื่อเรียกความสงบสุขกลับคืนยังโลกของเห็ดและช่วยเหลือเจ้าหญิงพีช มีการเปิดตัวพาวเวอร์อัพใหม่ ๆ เพื่อเพิ่มความสามารถให้กับมาริโอด้วย
ค.ศ. 1989 - ค.ศ. 1995
ในเกม ซูเปอร์มาริโอแลนด์ ปรากฏมนุษย์ต่างดาวชื่อ ทาทังกะ (Tatanga) สะกดจิตผู้อยู่อาศัยในพื้นที่ ซาราซาแลนด์ (Sarasaland) ให้หลับและจับตัวผู้ปกครองเมืองชื่อเจ้าหญิงเดซี (Princess Daisy) ไป จากนั้นมาริโอจึงเริ่มออกเดินทางช่วยชีวิตเธอจากทาทังกะ ท่องเที่ยวไปยังเขตพื้นที่แห่งซาราซาแลนด์ 4 เขตและเอาชนะสมุนของทาทังกะไปตลอดทาง ในที่สุดเขาก็ต้อนทาทังกะให้จนมุมได้บนท้องฟ้าในอาณาจักรไช (Chai Kingdom) ทำให้ยานรบมนุษย์ต่างดาวร่วงลงมาและช่วยชีวิตเดซีไว้ได้ ในเกม ซูเปอร์มาริโอเวิลด์ มาริโอและลุยจิพาเจ้าหญิงพีชไปเที่ยวในโลกไดโนเสาร์ ณ จุดเวลาใดเวลาหนึ่งหลังเหตุการณ์ของเกม ซูเปอร์มาริโอบราเธอร์ส 3 ในระหว่างการท่องเที่ยว พีชถูกบาวเซอร์ลักพาตัวไป มาริโอและลุยจิได้พบกับตระกูลโยชิ ตระกูลไดโนเสาร์ที่อาศัยอยู่ในโลกไดโนเสาร์ พวกเขาได้ช่วยนำตัวพีชกลับมาโดยให้มาริโอและลุยจิขี่บนหลัง ในเกม ซูเปอร์มาริโอแลนด์ 2: 6 โกลเด้น คอนส์  ที่เกิดเหตุการณ์ขึ้นทันทีหลังเกมซูเปอร์มาริโอแลนด์ภาคก่อนหน้า ด้านปีศาจของมาริโอชื่อ วาริโอ ได้ร่ายเวทมนตร์ไปยังมาริโอแลนด์ขณะที่มาริโอกำลังอยู่ในซาราซาแลนด์ และเปลี่ยนชื่อพื้นที่นั้นเป็นวาริโอแลนด์ ผู้อยู่อาศัยถูกล้างสมองให้เชื่อว่าวาริโอคือหัวหน้าและมาริโอเป็นศัตรู เป้าหมายของวาริโอคือเข้ายึดครองปราสาทของมาริโอเพื่อให้เป็นของตนเอง เพื่อที่หยุดวาริโอ มาริโอได้หาเหรียญทองคำ 6 เหรียญรอบๆ มาริโอแลนด์และได้เข้าไปยังปราสาทของตนอีกครั้ง ในเกม ซูเปอร์มาริโอเวิลด์ 2: โยชิไอส์แลนด์ นกกระสาตัวหนึ่งได้แบกตัวเบบีมาริโอและเบบีลุยจิข้ามทะเล แต่ปีศาจเมจิคูป้าชื่อ คาเมค (Magikoopa Kamek) ได้ขโมยตัวเบบีลุยจิไป ส่วนเบบีมาริโอตกลงไปบนเกาะที่ชื่อ โยชิสไอส์แลนด์ บ้านเกิดของตระกูลโยชิ ชื่อโยชิ(Yoshi) หลังจากมาริโอได้พบกับตระกูลโยชิ พวกเขาได้เดินทางผ่าน 6 ด่านเพื่อช่วยชีวิตเบบีลุยจิและนกกระสาจากเบบีบาวเซอร์และคาเมค
ค.ศ. 1996 - ค.ศ. 2002
มาริโอเปิดตัวในรูปแบบ 3 มิติในเกมซูเปอร์มาริโอ 64 เจ้าหญิงพีชส่งจดหมายชวนมาริโอให้ไปร่วมกินเค้กที่ปราสาทของเธอ อย่างไรก็ตามเมื่อเขาไปถึง มาริโอพบว่าบาวเซอร์ได้บุกรุกปราสาทและกักขังตัวเจ้าหญิงและบริวารของเธอไว้ด้วยพาวเวอร์สตาร์ 120 ดวง ภาพวาดในปราสาทจำนวนมากเป็นประตูหลายมิติที่จะนำไปสู่แดนอื่นๆ ที่ลูกสมุนของบาวเซอร์คอยป้องกันดวงดาวไว้ มาริโอสำรวจประสาทและแดนอื่น ๆ เพื่อเก็บดวงดาวคืนมา เขาเข้าไปในประตูหลายมิติหลายบานเพื่อให้ได้ดาวหลายดวง และฝ่าฟันอุปสรรค 3 ด่าน นำเขาไปสู่การต่อสู้กับบาวเซอร์ การเอาชนะบาวเซอร์ 2 ครั้งแรกจะทำให้ได้รับกุญเจไขชั้นใหม่ของปราสาท ขณะที่ในการต่อสู้ครั้งสุดท้ายจะปล่อยตัวพีช ซึ่งต่อมาได้อบเค้กให้รางวัลแก่มาริโออย่างที่เธอได้สัญญากับเขาไว้
ในเกมซูเปอร์มาริโอซันไชน์ มาริโอ โทดสเวิร์ธ และเจ้าหญิงพีชได้ไปเที่ยวพักร้อนที่หมู่เกาะเดลฟิโน (Isle Delfino) หมู่เกาะในเขตร้อนแห่งหนึ่ง มีบุคคลหน้าคล้ายมาริโอ รู้จักในชื่อ แชโดว์มาริโอ หรือมาริโอเงา (Shadow Mario) ใช่แปรงสีเวทมนตร์ก่อความวินาศและสร้างมลพิษให้กับเกาะทั้งเกาะ การก่อความวุ่นวายนี้เป็นเหตุให้ภูติส่องสว่างหนีไปจากเมือง เดลฟิโนพลาซ่า และปล่อยให้เกาะถูกความมืดปกคลุม มาริโอผู้ถูกกล่าวหาว่าเป็นผู้ก่อเรื่อง ถูกเจ้าหน้าที่ของเกาะจับกุมและสั่งให้เก็บกวาดหมู่เกาะเดลฟิโน มาริโอพาอุปกรณ์ชื่อ FLUDD อุปกรณ์สายฉีดน้ำหุ่นยนต์ประดิษฐ์ขึ้นโดยศาสตราจารย์เอลวิน แกดด์ (Professor E. Gadd, Professor Elvin Gadd (ชื่อเต็ม)) ซึ่งเขาเอาไว้ใช้ทำความสะอาดมลพิษและเก็บตัวภูติส่องสว่าง ขณะเดียวกัน พีชถูกมาริโอเงาจับตัวไป ซึ่งต่อมาเขาเปิดเผยตนว่าเป็นบาวเซอร์จูเนียร์ ลูกของบาวเซอร์ ในที่สุดมาริโอก็เผชิญหน้ากับบาวเซอร์และบาวเซอร์จูเนียร์และช่วยชีวิตเจ้าหญิงได้สำเร็จ เมื่อเกาะถูกเก็บกวาดสะอาดแล้ว มาริโอกับพีชก็เริ่มพักร้อนต่อไป
ค.ศ. 2006 - ปัจจุบัน
มาริโอก้าวเข้าสู่รูปแบบ 2.5 มิติในเกมนิวซูเปอร์มาริโอบราเธอร์ส ขณะที่มาริโอและพีชเดินเล่นด้วยกันไปในอาณาจักรเห็ด บาวเซอร์จูเนียร์ จับตัวพีชและหนีไป มาริโอวิ่งไล่ฝ่าฟันผ่านด่าน 8 ด่าน ในที่สุดมาริโอก็ไล่ตามทันและเอาชนะบาวเซอร์และบาวเซอร์จูเนียร์และช่วยเหลือพีชไว้ได้ ในเกมซูเปอร์มาริโอกาแล็คซี มาริโอได้รับเชิญจากเจ้าหญิงพีชให้ไปงานสตาร์เฟสติวัลครบรอบ 100 ปีในอาณาจักรเห็ด เมื่อมาถึง บาวเซอร์บุกเข้ามาในอาณาจักรและทำลายปราสาทของพีชออกเป็นเสี่ยงๆ และโยนออกนอกโลก หลังจากไม่สามารถป้องกันเจ้าหญิงจากการลักพาตัวได้ มาริโอพบกับสัตว์ประหลาดรูปร่างคล้ายดาวชื่อว่า ลูมัส และสหายชื่อ โรซาลินา โรซาลินาบอกมาริโอว่าบาวเซอร์ได้ขโมยพาวเวอร์สตาร์ (Power Star) แหล่งพลังงานของหอดูดาวเคลื่อนที่ของโรซาลินา และได้พาตัวพีชไป ณ ศูนย์กลางจักรวาล มาริโอเดินทางไปยังกาแล็คซี่ทั้งหลายเพื่อนำพาวเวอร์สตาร์กลับมา และนำพลังงานกลับคืนสู่หอดูดาว และนำตัวเจ้าหญิงพีชกลับมา ในเกมนิวซูเปอร์มาริโอบราเธอร์ส วี เกม 2.5 มิติอีกหนึ่งเกม มาริโอ ลุยจิ และโทด 2 ตัวเข้าร่วมงานวันเกิดของเจ้าหญิงพีช ขณะเดียวกัน บาวเซอร์จูเนียร์และคูปาลิงส์อีก 7 ตัวแอบซุ่มดูเจ้าหญิงและลักพาตัวเธอไป มาริโอ ลุยจิ และโทด 2 ตัวไล่ตามพวกนั้นผ่าน 8 ด่าน เอาชนะคูปาลิงส์ทีละตัว พวกมาริโอเผชิญหน้ากับบาวเซอร์ได้ในที่สุด เอาชนะและนำตัวเจ้าหญิงกลับมาได้ ในเกมซูเปอร์มาริโอกาแล็กซี 2 บาวเซอร์ที่ใช้พาวเวอร์สตาร์แปลงร่างเป็นยักษ์ เข้าโจมตีอาณาจักรเห็ดและลักพาตัวพีช และพาตัวเธอไป ณ จุดศูนย์กลางของจักรวาล ด้วยความช่วยเหลือของลูมัส มาริโอขับยานอวกาศมาริโอซึ่งเป็นดาวเคราะห์เคลื่อนที่ได้มีรูปเป็นหัวของเขาเอง ท่องเที่ยวไปยังกาแล็คซี่ทั้งหลายและรวบรวมพาวเวอร์สตาร์เพื่อเติมเชื้อเพลิงให้กับยาน หลังจากต่อสู้กับบาวเซอร์และบาวเซอร์จูเนียร์หลายครั้ง ในที่สุดมาริโอก็มาถึงที่ซ่อนของบาวเซอร์ที่ศูนย์กลางจักรวาล เอาชนะเขาและช่วยชีวิตเจ้าหญิงได้ ในปี ค.ศ. 2012 มาริโอกลับมาในเกมนิวซูเปอร์มาริโอบราเธอร์ส 2 ซึ่งเขาเก็บเหรียญได้ 1 ล้านเหรียญที่กระจายอยู่ทั่วอาณาจักรเห็ดเพื่อช่วยเหลือเจ้าหญิงพีชจากการควบคุมของบาวเซอร์และคูปาลิงส์ มาริโอกลับมาอีกครั้งเพื่อเอาชนะบาวเซอร์และลูกสมุนในเกมนิวซูเปอร์มาริโอบราเธอร์ส ยู
เกมมาริโออื่นๆ
เกมมาริโอในแนวเกมอื่นประกอบด้วยเกมบนเครื่องเล่นประเภท เกมแอนด์วอตช์ จำนวนมาก เช่น มาริโอพินบอลแลนด์ เกมพินบอลบนเครื่องเกมบอยแอดวานซ์ เกมแนวประกอบการศึกษามากมาย และเกม ด็อกเตอร์มาริโอ เกมคอมพิวเตอร์แนวแก้ปริศนา (ซึ่งเกมด็อกเตอร์มาริโอออกจำหน่ายครั้งแรกในปี ค.ศ. 1990) ในเกมเหล่านี้ ด็อกเตอร์มาริโอจะโยนเม็ดยาวิตามินลงมาและผู้เล่นจะต้องจัดเรียงเพื่อทำลายเชื้อไวรัสที่อยู่บนพื้น เกมซูเปอร์มาริโออาร์พีจี: เลเจนด์ออฟเดอะเซเวนสตาร์ส ของปี ค.ศ. 1996 บนเครื่องเล่นซูเปอร์แฟมิคอม เป็นเกม มาริโอ แนวบทบาทสมมุติเกมแรก มีอีก 7 เกมออกตามมา รวมไปถึงเกมในชุด เปเปอร์มาริโอ 4 เกม (เปเปอร์มาริโอ บนเครื่องนินเทนโด 64, เปเปอร์มาริโอ: เดอะเธาซันด์เยียร์ดอร์ บนเครื่องนินเทนโด เกมคิวบ์, ซูเปอร์เปเปอร์มาริโอ บนเครื่องวี และเปเปอร์มาริโอ: สติ๊กเกอร์สตาร์ บนเครื่องนินเทนโด 3ดีเอส) และเกมในชุด มาริโอแอนด์ลุยจิ อีก 4 เกม (มาริโอแอนด์ลุยจิ: ซูเปอร์สตาร์ซากา บนเครื่องเกมบอยแอดวานซ์, มาริโอแอนด์ลุยจิ: พาร์ตเนอร์สอินไทม์ และมาริโอแอนด์ลุยจิ: บาวเซอร์สอินไซด์สตอรี บนเครื่องนินเทนโดดีเอส และมาริโอแอนด์ลุยจิ: ดรีมทีม บนเครื่อง 3ดีเอส)
มีชุดเกมย่อยของ มาริโอ จำนวนมากออกจำหน่าย โดยเฉพาะชุดเกมที่ได้แรงบันดาลใจจากกีฬาชนิดต่างๆ แฟรนไชส์เกม มาริโอคาร์ท เริ่มด้วยเกม ซูเปอร์มาริโอคาร์ท บนเครื่องซูเปอร์นินเทนโดเอ็นเตอร์เทนเมนต์ซิสเต็มในปี ค.ศ. 1992 เป็นแฟรนไชส์เกมแนวรถแข่งโกคาร์ตที่ประสบความสำเร็จและอยู่ได้นานที่สุดในขณะนี้ เกมมาริโอแนวกีฬาอื่น ๆ เช่น เกมชุด มาริโอกอล์ฟ และ มาริโอเทนนิส ที่พัฒนาโดย คาเมล็อต เกม มาริโอซูเปอร์สตาร์เบสบอล และ ซูเปอร์มาริโอสไตรเกอร์ ซึ่งเป็นเกมกีฬาเบสบอลและฟุตบอลตามลำดับ ในปี ค.ศ. 1999 เกมชุด มาริโอปาร์ตี้ พัฒนาโดย ฮัดสัน เริ่มออกจำหน่ายบนเครื่องนินเทนโด 64 ตัวเกมจะวนเวียนอยู่กับชุดของมินิเกมและเล่นได้ 4 คน มาริโอแอนด์โซนิคแอตดิโอลิมปิกเกมส์ ออกจำหน่ายบนเครื่องนินเทนโดดีเอส และวี เป็นชุดคอลเลคชันของเหตุการณ์ที่อิงจากโอลิมปิกฤดูร้อน 2008 ที่ปักกิ่ง ที่ตัวละครจากชุด โซนิคเดอะเฮดจ์ฮอก ของเซก้า แข่งขันกันตัวละครจาก มาริโอ ตามมาด้วยเกมปี ค.ศ. 2009 มาริโอแอนด์โซนิคแอตดิโอลิมปิกวินเทอร์เกมส์ บนเครื่องเล่นทั้งสองเครื่อง อิงจากโอลิมปิกฤดูหนาว 2010 ที่แวนคูเวอร์ มีเกมแนวกีฬาอีก 2 เกมออกมาสำหรับเครื่องวี ออกจำหน่ายในปี ค.ศ. 2011 คือ มาริโอสปอร์ตสมิกซ์ และเกมมาริโอแอนด์โซนิคเกมที่สาม มาริโอแอนด์โซนิคแอตเดอะลอนดอนโอลิมปิก 2012 เกม ออกจำหน่ายบนเครื่องนินเทนโด 3ดีเอส ในเดือนกุมภาพันธ์ ค.ศ. 2012 อิงจากโอลิมปิกฤดูร้อน 2012 ที่กรุงลอนดอน
ในสื่ออื่น
นอกจากผลงานที่เกี่ยวกับเกมแพลตฟอร์มและเกมเสริมแล้ว มาริโอยังปรากฏในวิดีโอเกมอื่น ๆ เช่น ไมค์ไทสันสพันช์เอาต์ โดยมาริโอเป็นกรรมการห้ามมวย มาริโอยังปรากฏในฐานะตัวละครที่เล่นได้ในเกม เอ็นบีเอสตรีตวี3 และ เอสเอสเอ็กซ์ออนทัวร์ ของอิเล็กทรอนิกส์อาร์ตทั้งสองเกม เขาปรากฏตัวอยู่ในภาพวาดในเกมเดอะเลเจนด์ออฟเซลด้า: อะลิงก์ทูเดอะพาสต์ และ เดอะเลเจนด์ออฟเซลด้า: โอคาริน่าออฟไทม์ และในเกม เมทัลเกียร์โซลิด: เดอะทวินสเนคส์ เขาปรากฏตัวเป็นรูปปั้นขนาดเล็ก
มาริโอปรากฏในเกมชุด ซูเปอร์สแมชบราเธอร์ส ทุกเกม และยังใช้ความสามารถพิเศษเดิมเมื่อต้องต่อสู้กับตัวละครจากเกมชุดอื่น เกมนี้ยังรวมถึงตัวละครจากมาริโอตัวอื่น ๆ ไอเทม และด่านต่าง ๆ ด้วย นอกจากนี้ยังมีมาริโอรูปแบบใหม่ ด็อกเตอร์มาริโอ และเมทัลมาริโอ ปรากฏในเกมชุดนี้ด้วย
รายการโทรทัศน์ เดอะซูเปอร์มาริโอบราเธอร์สซูเปอร์โชว์! และภาพยนตร์ที่ใช้คนเล่นเรื่อง ซูเปอร์มาริโอบราเธอร์ส ซึ่งทั้งคู่มีเนื้อเรื่องอ้างอิงจากชุดวิดีโอเกมนี้ ได้นำตัวละครมาริโอออกทางโทรทัศน์และวงการภาพยนตร์ ในรายการโทรทัศน์ได้ "กัปตัน" ลู อัลบาโน แสดงเป็นมาริโอ และในภาพยนตร์ ได้ บ็อบ ฮอสคินส์ แสดงเป็น มาริโอ มาริโอ ช่างประปาที่พบว่าตนเองอยู่ในโลกที่ไดโนเสาร์ยึดครอง ซึ่งเขาต้องช่วยรักษาโลกจากการบุกรุก นอกจากเกมดั้งเดิม รายการโทรทัศน์ และภาพยนตร์ มาริโอยังมีอิทธิพลในการผลิตสินค้าลิขสิทธิ์ต่าง ๆ และปรากฏในวัฒนธรรมสมัยนิยม ชุดหนังสือการ์ตูนนินเทนโดโคมิกส์ซิสเต็ม รวมถึงนินเทนโดแอดเวนเจอร์บุ๊คส์ ก็สร้างขึ้นจากมาริโอเช่นกัน
ลักษณะเด่น
ในตอนแรกนั้นมาริโอได้ถูกออกแบบออกมาโดยใช้เทคนิคคอมพิวเตอร์กราฟิกที่เรียกว่าสไปรต์แบบ 2 มิติ แต่เกมที่ออกมาภายหลัง เขาได้เปลี่ยนเป็นแบบ 3 มิติหลายเหลี่ยม เขาเป็นช่างประปาร่างท้วม อาศัยอยู่กับน้องชายที่สูงกว่าเขาชื่อ ลุยจิ (Luigi) ในดินแดนของอาณาจักรเห็ด ในรายการโทรทัศน์บอกว่า มาริโอและลุยจิมาจากบรูคลิน น้อยคนนักที่จะรู้เรื่องราวเกี่ยวกับวัยเด็กของมาริโอ แม้ว่าจะมีมาริโอในรูปแบบทารกชื่อ เบบีมาริโอ ปรากฏครั้งแรกในปี ค.ศ. 1995 ในเกม ซูเปอร์มาริโอเวิลด์ 2: โยชิสไอส์แลนด์ และประกฏในเกมกีฬาของนินเทนโดหลายเกมตั้งแต่นั้นมา เบบีมาริโอมีบทบาทหลักคู่กับเบบีลุยจิในเกม มาริโอแอนด์ลุยจิ: พาร์ทเนอร์อินไทม์ และปรากฏในเกม โยชิสไอส์แลนด์ดีเอส เขา (และมาริโอผู้ใหญ่) ได้รับพากย์เสียงจาก ชาร์ลส มาร์ติเนต
อาชีพและงานอดิเรก
มาริโอมีอาชีพเป็นช่างประปา แต่ในเกมดองกีคอง เขาเป็นช่างไม้ มาริโอยังมีอาชีพต่าง ๆ อีกมากมาย ในเกมชุดดอกเตอร์มาริโอ ที่เปิดตัวในปี ค.ศ. 1990 มาริโอมีอาชีพเป็นหมอชื่อ "ดอกเตอร์มาริโอ" ในเกมมาริโอสพิครอส บนเครื่องเกมบอย มาริโอเป็นนักโบราณคดี และในเกม มาริโอ vs. ดองกีคองก์ 2: มาร์ชออกเดอะมินิส มาริโอเป็นประธานบริษัทผลิตของเล่น มาริโอยังเป็นนักกีฬาในเกมแนวกีฬาต่าง ๆ เช่น มาริโอฮูปส์ 3-ออน-3, ซูเปอร์มาริโอสไตรเกอร์, และมาริโอซูเปอร์สลักเกอร์ส รวมถึงนักขับรถโกคาร์ตในเกมชุดมาริโอคาร์ต มาริโอมักจะช่วยชีวิตเจ้าหญิงพีชและอาณาจักรเห็ด และกำจัดเหล่าวายร้ายอย่าง เบาเซอร์ จากดินแดนต่าง ๆ มาริโอได้รับการกล่าวขายในอาณาจักรเห็ดเนื่องจากการกระทำเยี่ยงวีรบุรุษ ดังเช่นในเกม มาริโอแอนด์ลุยจิ: ซูเปอร์สตาร์ซากา ที่สองพี่น้องได้รับการพูดถึงให้เป็น "ดารา"
ความสัมพันธ์
ตั้งแต่เกมแรก มาริโอมีบทบาทในการช่วยเหลือสาวเอ๊าะเดือดร้อน เดิมทีนั้น เขาจะต้องช่วยชีวิตแฟนสาวชื่อ พอลีน ในเกมดองกีคองก์ จากตัวดองกีคองก์ ต่อมาพอลีนถูกแทนที่เป็นสาวเอ๊าะเดือดร้อนคนใหม่ในนาม เจ้าหญิงพีช ในเกมซูเปอร์มาริโอบราเธอร์ส แต่พอลีนกลับมาในเกมดองกีคองก์เวอร์ชันรีเมกบนเครื่องเกมบอย ในปี ค.ศ. 1994 และในเกมมาริโอ vs. ดองกีคองก์ 2: มาร์ชออฟเดอะมินิส ในปี ค.ศ. 2006 ซึ่งเกมบรรยายว่าเป็น "เพื่อนของมาริโอ" มาริโอได้ช่วยชีวิตเจ้าหญิงพีชหลายครั้งนับตั้งแต่เกม "ซูเปอร์มาริโอบราเธอร์ส" ในเกม ซูเปอร์ปริ้นเซสพีช มีการสลับบทบาทกันให้เจ้าหญิงพีชเป็นคนช่วยชีวิตมาริโอแทน มาริโอได้ช่วยชีวิตเจ้าหญิงเดซีแห่งดินแดนซาราซาราแลนด์ในเกมซูเปอร์มาริโอแลนด์ แต่ดูเหมือนว่าลุยจิจะมีส่วนเกี่ยวข้องกับเธอมากกว่า ในเกมซูเปอร์สแมชบราเธอร์ส เมเล มีข้อความอธิบายเกี่ยวกับของที่ระลึกของเดซีกล่าวว่า "หลังจากที่เธอปรากฏตัวในเกมมาริโอกอล์ฟ มีการซุบซิบว่าเธอคือคำตอบของลุยจิถึงเจ้าหญิงพีชของมาริโอ"
ลุยจิ เป็นน้องชายของมาริโอ เขาเป็นเพื่อนร่วมทางในเกมมาริโอหลายเกม และเป็นตัวละครตัวที่สองที่ผู้ที่สองสามารถควบคุมได้ในโหมดเล่นสองคน แต่เขาเคยช่วยชีวิตมาริโอเป็นบางครั้ง อย่างที่เห็นในเกม มาริโออิสมิสซิง และ ลุยจิสมิชชัน วาริโอ ด้านมืดจอมตะกละของมาริโอ กลับมาอีกครั้งในเกมซูเปอร์มาริโอแลนด์ 2: 6 โกลเดนคอยน์ส บนเครื่องเกมบอย มักจะเป็นปฏิปักษ์ต่อมาริโอหรือตัวเอกปฏิลักษณ์ โยชิ ไดโนเสาร์ที่มีชื่อสปีชีส์เป็นโยชิเช่นกัน ตัวของโยชิมีได้หลายสี แต่ดั้งเดิม โยชิมีสีเขียว โยชิเป็นผู้รับใช้มาริโอในเกมอย่าง ซูเปอร์มาริโอเวิลด์ และถูกกำหนดให้เป็นสัตว์ประหลาดที่มีความรู้สึกมากขึ้นในเกมอย่าง ซูเปอร์มาริโอคาร์ต และโยชิสไอแลนด์
ความสามารถ
ระหว่างการพัฒนาเกมดองกีคอง คนรู้จักมาริโอในชื่อ จัมป์แมน การกระโดดทั้งเพื่อเข้าไปยังสถานที่ต่าง ๆ และเพื่อโจมตี ถือเป็นคุณสมบัติทั่วไปของระบบการเล่นเกมมาริโอ โดยเฉพาะเกมซูเปอร์มาริโอบราเธอร์ส ก่อนที่ซูเปอร์มาริโออาร์พีจี: เลเจนด์ออฟเดอะเซเวนสตาร์ส จะออกจำหน่าย การกระโดดกลายเป็นเอกลักษณ์ของมาริโอซึ่งผู้เล่นมักจะทดสอบด้วยการกระโดด เพื่อพิสูจน์ให้ตัวละครที่ไม่ใช่ผู้เล่นรู้ว่าเขาคือมาริโอ การโจมตีโดยทั่วไปของมาริโอคือการกระโดดกระทืบหัวของศัตรู พบครั้งแรกในเกมซูเปอร์มาริโอบราเธอร์ส การกระโดดกระทืบนี้อาจจะบดขยี้ศัตรูตัวเล็ก และอาจใช้กับศัตรูตัวที่ใหญ่กว่า บางครั้งก่อให้เกิดผลต่อเนื่อง การโจมตีนี้ทำให้มาริโอเอาชนะเต่าคูป้าทรูป้า ทำให้หัวมุดเข้าหรือออกจากกระดอง และใช้กระดองเป็นอาวุธได้ เกมที่ตามมาได้ปรับเปลี่ยนความสามารถในการกระโดดของมาริโอ เกมซูเปอร์มาริโอเวิลด์ เพิ่มการกระโดดหมุนตัว ทำให้มาริโอทำลายก้อนอิฐข้างใต้ได้ ในเกมดองกีคอง เวอร์ชันเกมบอย ทำให้มาริโอกระโดดได้สูงขึ้นด้วยการกระโดดต่อเนื่องกลางอากาศ และทำการพลิกตัวกลับได้ ในเกมซูเปอร์มาริโอ 64 มาริโอได้รับความสามารถใหม่ ๆ เช่นการตีลังกาไถข้าง การแตะพื้น และการกระโดดเตะกำแพง ซึ่งช่วยดันตัวเขาให้สูงขึ้นด้วย
อันเดร์ เอร์เรรา
อันเดร์ เอร์เรรา อากูเอรา (Ander Herrera Agüera; เกิด 28 เมษายน ค.ศ. 1989) เป็นนักฟุตบอลชาวสเปน ปัจจุบันลงเล่นในตำแหน่งกองกลางให้กับอัตเลติกเดบิลบาโอ สโมสรในลาลิกา และทีมชาติสเปน
เรอัลซาราโกซา
ชีวิตการค้าแข้งในวงการฟุตบอลสเปนของเอร์เรรา เริ่มต้นจากเรอัลซาราโกซา โดยเขาลงสนามให้ทีมชุดใหญ่ไป 41 นัด และช่วยให้ทีมเลื่อนชั้นขึ้นสู่ลาลิกา ในปี 2009
อัตเลติกเดบิลบาโอ
สองปีต่อมาเอร์เรราย้ายไปค้าแข้งให้กับอัตเลติกเดบิลบาโอ ซึ่งเป็นเมืองบ้านเกิดด้วยค่าตัวตามการรายงานอยู่ที่ 6.6 ล้านปอนด์ กับสามประสานในแดนกลางที่ทรงประสิทธิภาพประกอบด้วยโอสการ์ เด มาร์โกส และอันเดร์ อิตูร์รัสเป เอร์เรรากลายเป็นกุญแจสำคัญของทีม และสร้างชื่อในวงการฟุตบอลสเปนกับยุโรปอย่างรวดเร็ว อันที่จริงแล้ว ในฤดูกาลแรกของเขากับบิลบาโอ (2011/2012) ภายใต้ผลงานอันยอดเยี่ยมของมาร์เซโล บิเอลซา ที่เป็นผู้จัดการทีม ต้นสังกัดของเขาคว้ารองแชมป์ยูโรปาลีกและโกปาเดลเรย์ไปครอบครอง อัตเลติกเดบิลบาโอโค่นแมนเชสเตอร์ยูไนเต็ดตกรอบในเส้นทางการเข้าถึงรอบชิงชนะเลิศการแข่งขันยูโรปาลีก โดยเอาชนะได้ทั้งเกมเหย้าและเยือนเมื่อเดือนมีนาคม ค.ศ. 2012 เอร์เรราเป็นดาวเด่นที่สนามโอลด์แทรฟฟอร์ด ให้กับทีมที่ทรงพลังของบิเอลซ่า ซึ่งลงเล่นทั้งหมด 86 นาที พร้อมแอสซิสต์ให้เด มาร์โกสยิงหนึ่งลูก หลังได้ประจักษ์ความพ่ายแพ้ครั้งที่สองในการแข่งขันที่ซานมาเมส จนอเล็กซ์ เฟอร์กูสัน กุนซือแมนเชสเตอร์ในเวลานั้นต้องออกมายอมรับว่า อัตเลติกเดบิลบาโอเป็นทีมที่ขยันแข็งแกร่งกว่าทุก ๆ ทีมที่เคยเห็นในยุโรป
แมนเชสเตอร์ยูไนเต็ด
ในปี ค.ศ. 2014 สโมสรฟุตบอลแมนเชสเตอร์ยูไนเต็ดได้ซื้อเอร์เรรามาด้วยค่าตัว 29 ล้านปอนด์จากอัตเลติกเดบิลบาโอ เขาได้ลงสนามให้แมนเชสเตอร์ยูไนเต็ดบ้างและต้องตกเป็นตัวสำรองบ้าง แต่หลังจากที่เอร์เรราจับจังหวะการเล่นได้ในช่วงปีใหม่ เขาก็ไม่เคยมองย้อนกลับหลังอีกเลย เอร์เรรามีจุดเด่นในเรื่องความคิดอันรวดเร็ว ซึ่งช่วยให้เขาสามารถเคลื่อนไหวได้อย่างชาญฉลาด เช่นเดียวกับการจ่ายบอล เขายังคงเป็นสินทรัพย์ล้ำค่าในเกมรับ โดยกล้าที่จะเข้าปะทะ แต่ก็ฉลาดมากพอสำหรับการดักบอลในจังหวะสำคัญ
การขึ้นเกมรุกคือสิ่งที่น่าประทับใจของเอร์เรราในฤดูกาลแรก โดยยิงไป 8 ประตู รวมถึงลูกวอลเลย์ตามน้ำในเกมเอฟเอคัพกับโยวิล เขาได้ลงสนามตลอดช่วงสามเดือนหลังสุดของฤดูกาล และเป็นกำลังสำคัญช่วยให้ทัพปีศาจแดงจบอันดับสี่ คว้าตั๋วไปเล่นแชมเปียนส์ลีกในซีซั่น 2015/2016 เขายังเป็นคนยิงประตูในเกมนัดสุดท้ายของฤดูกาลซึ่งเสมอกับอาร์เซนอล 1-1 ถือเป็นฟันเฟืองเครื่องจักรยูไนเต็ดอย่างแท้จริง
ในฤดูกาลที่สองกับสโมสรแมนเชสเตอร์ยูไนเต็ด เอร์เรราแสดงให้เห็นสัญญาณการเป็นนักฟุตบอลที่สมบูรณ์แบบมากยิ่งขึ้น และปรับตัวเข้ากับรูปแบบการเล่นที่เน้นใช้ร่างกาย ซึ่งถือเป็นปัจจัยสำคัญต่อการเล่นที่ประเทศอังกฤษ
อีกหนึ่งเรื่องที่น่าจดจำของกองกลางชาวสเปนคือการแข่งขันที่น่าตื่นเต้น ซึ่งยูไนเต็ดคว้าชัยเหนืออาร์เซนอล 3-2 ที่โอลด์แทรฟฟอร์ด โดยเขาเป็นผู้ยิงประตูชัยจากนอกกรอบเขตโทษ เอร์เรราใส่สกอร์ในเกมชนะลิเวอร์พูล (3-1, ในบ้าน), กลึบบรึคเคอ กาเฟ ในแชมเปียนส์ลีกรอบคัดเลือก (4-0, เยือน) และมิดยึลลันในยูโรปาลีก (5-1, ในบ้าน) นอกจากนี้เอร์เรรายังได้แอสซิสต์อีก 2 ประตูสุดสำคัญในการแข่งขันฟุตบอลเอฟเอคัพ แมนเชสเตอร์ยูไนเต็ดกำลังตามหลังเวสต์แฮมยูไนเต็ด 1-0 ในรอบก่อนรองชนะเลิศ จนกระทั่งได้ประตูตีเสมอจากอ็องตอนี มาร์ซียาล การประสานงานของคู่ขาสเปน-ฝรั่งเศส ได้ผลอีกครั้งในรอบรองชนะเลิศกับเอฟเวอร์ตัน
แม้เขาจะเป็นตัวสำรองที่ไม่ถูกส่งลงสนามในรอบชิงชนะเลิศ เขายังได้รับเหรียญรางวัลและให้สัมภาษณ์เผยว่ "นี่คือความสำเร็จที่ยิ่งใหญ่ที่สุดซึ่งเคยเกิดขึ้นในอาชีพการค้าแข้งของผม" อย่างไรก็แล้วแต่ ฤดูกาลที่สามของกองกลางเลือดกระทิงดุกับแมนเชสเตอร์ยูไนเต็ด ซึ่งก็คือฤดูกาล 2016/2017 ถือเป็นช่วงเวลาที่ดีที่สุดจนถึงปัจจุบัน เขาได้รับการลงคะแนนให้เป็นผู้เล่นแห่งปีเซอร์แมตต์ บัสบี โดยลงประจำการในตำแหน่งกองกลางตัวพักบอลเป็นส่วนใหญ่ ฟอร์มที่โดดเด่นที่สุดเกิดขึ้นในการแข่งขันกับทีมว่าที่ผู้ชนะเลิศอย่างเชลซี จากการตามประกบเอแดน อาซาร์อยู่หมัด แอสซิสต์ให้มาร์คัส แรชฟอร์ดหลุดไปยิง และเป็นคนทำประตูลูกที่สอง หากจะกล่าวถึงเรื่องการถูกเรียกติดไปรับใช้ทีมชาติ ก็ไม่ต้องสงสัยเลยว่ากราฟชีวิตของเอร์เรรานั้นกำลังรุ่ง
สโมสร
แมนเชสเตอร์ยูไนเต็ด ปารีแซ็ง-แฌร์แม็ง
ทีมชาติ
สเปน
แหล่งข้อมูลอื่น
1989
ธงชาติอินเดีย
ธงชาติอินเดีย หรือ ติรังคา (तिरंगा) เป็นธงสี่เหลี่ยมผืนผ้าสามแถบสีในแนวนอนประกอบด้วยสีฝรั่นอินเดีย, สีขาว และ สีเขียวอินเดีย ตรงกลางคือจักรอโศกสีน้ำเงินเนวีมี 24 แฉก ธงชาติอินเดียในรูปปัจจุบันนี้ถูกนำมาใช้จากการตกลงในการประชุมของคณะนิติบัญญัติเมื่อ 22 กรกฎาคม 1947 และกลายมาเป็นธงชาติของอาณาเขตกรรมสิทธิ์อินเดียเมื่อ 15 สิงหาคม 1947 และใช้ต่อเนื่องมาหลังได้รับเอกราชเป็นสาธารณรัฐอินเดีย ในประเทศอินเดีย คำว่า "สามสี" (tricolour; ไตรรงค์) เป็นคำใช้เรียกธงชาติของตน การออกแบบธงนำมาจากการออกแบบเดิมในธงสวราช (Swaraj) ธงประจำพรรคคองเกรสแห่งชาติอินเดีย ออกแบบโดยปิงคาลี เวนกัยยะ
ตามกฎหมายแล้ว ธงจะต้องผลิตด้วยผ้า ขาที ซึ่งเป็นผ้าหรือไหมพิเศษที่ผลิตด้วยการทอมือ และถูกทำให้เป็นที่นิยมโดยมหาตมะ คานธี ข้อกำหนดและกระบวนการผลิตของธงกำหนดไว้โดยสำนักงานมาตรฐานอินเดีย กรรมสิทธิ์ในการผลิตธงจึงเป็นของคณะกรรมการพัฒนาผ้าขาทีและอุตสาหกรรมหมู่บ้าน ผู้จัดสรรให้กับกลุ่มในท้องถิ่นต่าง ๆ ข้อมูลจากปี 2009 พบว่ามีแห่งเดียวในอินเดีย คือกรณาฏกะขาทีครโมทโยคสามยุคตะสังฆะ
การใช้งานธงอยู่ภายใต้ข้อกำหนดธงอินเดีย และกฎหมายเกี่ยวข้อง ข้อกำหนดเดิมห้ามการใช้งานธงโดยพลเมืองเพื่อประโยชน์ส่วนบุคคลยกเว้นแต่ในวันชาติต่าง ๆ ของอินเดีย เช่น วันเอกราชและวันสาธารณรัฐ ในปี 2002 ภายหลังการอุทธรณ์โดยภาคพลเมือง นวีน จินดอล ตุลาการสูงสุดของอินเดียได้กำหนดให้รัฐบาลอินเดียปรับแก้กฎให้อนุญาตให้มีการใช้ธงเพื่อประโยชน์ส่วนบุคคล/เอกชนได้ ต่อมาคณะรัฐมนตรีสหภาพแห่งอินเดียจึงแก้กฎหมายเพื่ออนุญาตให้ใช้งานได้เพิ่มเติมภายในข้อกำหนด กฎหมายนี้ถูกแก้อีกครั้งในปี 2005 โดยเพิ่มส่วนที่อนุมัติให้ใช้งานธงได้ เช่นในเครื่องแต่งกายบางกลุ่ม
สำหรับขนาดจักรอโศกสำหรับขนาด5,7,8,9 อยู่ด้านล่าง
รายละเอียดการออกแบบและสร้าง
ข้อกำหนดธงอินเดียระบุอัตราส่วนความกว้าง:ความสูงของธงชาติอินเดียอยู่ที่ 3:2 แถบทั้งสามสีมีขนาดเท่ากัน ส่วนอโศกจักร มี 24 แง่งที่ขนาดเท่า ๆ กัน
ไม่ปรากฏการกำหนดขนาดของอโศกจักรในข้อกำนหดธง แต่ในกฎหมายบทที่ 4.3.1 ของ "IS1 ว่าด้วยการผลิตมาตรฐานของธงอินเดีย" มีชาร์ตที่อธิบายขนาดของธงและจักรอยู่
ทั้งข้อกำหนดธงและในกฎหมาย IS1 ล้วนกำหนดให้อโศกจักรปรากฏอยู่บนทั้งสองด้านของธง และให้ใช้สีน้ำเงินเนวี รายการต่อไปนี้เป็นเฉดสีต่าง ๆ ที่ปรากฏใช้ในธงชาติ ยกเว้นสีน้ำเงินเนวีซึ่งระบุไว้ใน IS1 ส่วน 1931 CIE Colour Specifications ประกอบอิลลูมิแนนท์ C สีของนำเงินเนวีปรากฏในมาตรฐาน IS:1803–1973
ข้อมูลในตารางนี้ใช้ระบบ ซีไออี 1931 ค่าประมาณของสีในระบบ RGB ที่ยอมรับทั่วไปได้แก่สีฝรั่นอินเดีย #FF9933, ขาว #FFFFFF, เขียวอินเดีย #138808, น้ำเงินเนวี #000080 ค่าแพนโทนใกล้เคียงสุคือ 130 U, White, 2258 C และ 2735 C
สัญลักษณ์
มหาตมะ คานธีเสนอธงต่อคองเกรสแห่งชาติครั้งแรกในปี 1921 โดยเป็นผลงานออกแบบของปิงคาลี เวนกัยยะ โดยตรงกลางเป็นรูปเครื่องปั่นด้ายแบบท้องถิ่น อันเป็นสัญลักษณ์ถึงเป้าหมายของคานธีในการสร้างอินเดียที่พึ่งพาตนเองได้โดยการทอผ้าใช้เอง อยู่ระหว่างแถบสีแดงสื่อถึงชาวฮินดู และแถบสีเขียวสื่อถึงชาวมุสลิม ต่อมาได้ถูกปรับโดยใช้สีฝรั่นแทนที่สีแดง และเพิ่มสีขาวเข้าไปตรงกลางเพื่อแทนชุมชนศาสนิกชนอื่น ๆ เช่นเดียวกับเพื่อเป็นสัญลักษณ์ถึงสันติภาพระหว่างศาสนิก ในภายหลังได้มีการปรับแต่งความหมายของสีเพื่อไม่ให้ธงชาติมีลักษณะขอบการแบ่งศาสนา (sectarianism) โดยความกล้าหาญและการเสียสละ, สันติและความจริง, ศรัทธาและความรอบคอบ ตามลำดับ
กีฬาโปโลน้ำในโอลิมปิกฤดูร้อน 1948
กีฬาโปโลน้ำในโอลิมปิกฤดูร้อน 1948 จัดแข่งขันที่กรุงลอนดอน สหราชอาณาจักร แข่งขัน 1 ประเภท คือ ประเภททีมชาย
Steyermarkia
Steyermarkia เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Steyermarkia guatemalensis Standl.
ถิ่นกำเนิดของมันคือ เม็กซิโกตะวันออกเฉียงใต้และกัวเตมาลา
Stelechocarpus
Stelechocarpus เป็นสกุลของพืชดอกที่อยู่ในวงศ์ Annonaceae.
ถิ่นกำเนิดของมันคือ อินโดจีน ไปทางตะวันตกและกลาง Malesia
สปีชีส์ในสกุล ได้แก่:
ฟรันเชสโก บัญญายา
ฟรันเชสโก "เปกโก" บัญญายา (Francesco Bagnaia) (เกิดเมื่อวันที่ 14 มกราคม 1997 ในเมืองตูริน) เป็นนักแข่งรถจักรยานยนต์ชาวอิตาลี ในปัจจุบันเขาร่วมการแข่งขันโมโตจีพี ให้กับทีมปรามักเรซซิงทีม
บัญญายากลายเป็นแชมป์โลกโมโต2 2018 หลังจากสามารถเก็บชัยชนะไป 8 สนามด้วยกัน ได้แก่ โลเซล, เซอร์กิต ออฟ ดิ อเมริกาส์, เลอมองส์, อัสเซิน, เรดบูลริง, มีซาโน, บุรีรัมย์ และ โมเตกิ จบฤดูกาลด้วย 12 โพเดียม 6 โพลโพซิชั่น และ 306 คะแนน
ช่วงแรก
เกิดที่เมืองโตริโน (อิตาลี) บัญญายาประสบความสำเร็จในการแข่งขันมินิโมโตและเขาชนะการแข่งขันมินิจีพีชิงแชมป์ยุโรปในปี 2009 บัญญายาลงแข่งขันในพรีจีพี 125 ชิงแชมป์เมดิเตอร์เรเนียนกับทีมมอนเลากอมเปติซิออนในปี 2010 และจบอันดับที่ 2 ในตารางคะแนนรวม ใน ซีอีวี โมโต3 ฤดูกาล 2012 เขาขับฮอนด้า NSF250R และจบในอันดับที่ 3 ในตารางคะแนนรวมตามหลังอาเลกซ์ มาร์เกซและลูกา อามาโต ด้วย 3 โพเดียมในการแข่งขัน 7 เรซ บัญญายายังเป็นหนึ่งในสมาชิกของ VR46 Riders Academy
2013
ในปี 2013 บัญญายาลงแข่งขันในรายการกรังด์ปรีซ์ครั้งแรกให้กับทีม Italia FMI โดยมีเพื่อนร่วมทีมคือโรมาโน เฟนาติ โดยขับรถของฮอนด้า ใน โมโต3 ฤดูกาล 2013 เป็นปีที่น่าผิดหวังของบัญญายา เขาไม่สามารถเก็บคะแนนได้ตลอดทั้งฤดูกาล เรซที่เขาผลการแข่งขันที่ดีที่สุดคือเรซที่เซปังโดยเขาจบการแข่งขันในลำดับที่ 16
2014
ในปี 2014 บัญญายา ย้ายไปร่วมทีม สกายเรซซิงทีมวีอาร์46 ขับรถคาเทเอ็ม และมีเพื่อนร่วมทีมคนเดิมคือโรมาโน เฟนาติ หลังจากไม่สามารถทำคะแนนได้เลยในปีแรกในโมโต3ของเขา บัญญายามีการพัฒนาขึ้นอย่างชัดเจน หลังจากผลงานที่แข็งแกร่งในช่วงพรี-ซีซันและการเปลี่ยนรถที่ขับในฤดูกาลนี้ด้วย โดยเปลี่ยนมาขับรถเคทีเอ็มแทนฮอนด้า เขาจบใน 10 อันดันแรก 5 ครั้งในการแข่งขัน 7 เรซแรกและจบในอันดับที่ 4 ที่เลอมองส์เป็นผลการแข่งขันที่ดีที่สุดของเขา และเป็นสนามที่เขาสามารถทำเวลาต่อรอบได้เร็วที่สุดในการแข่งขันเรซนี้ด้วย บัญญายาพลาดการแข่งขันที่อาสเซินและซัคเซินริงเนื่องจากมีอาการบาดเจ็บ หลังจากเก็บคะแนนได้ 42 คะแนนในการแข่งขัน 7 เรซแรกของฤดูกาล บัญญายามีผลงานที่ตกต่ำย่ำแย่อย่างมากในช่วงครึ่งหลังของฤดูกาล จบในอันดับที่มีคะแนนสะสมได้เพียงแค่ 2 ครั้งเท่านั้นใน 9 เรซสุดท้าย ชัดเจนว่าอาการบาดเจ็บส่งผลกระทบต่อเขา เขาจบฤดูกาลด้วยอันดับที่ 16 ในตารางด้วยคะแนน 50 คะแนน
2016
ในปี 2016 บัญญายาเริ่มต้นฤดูกาลด้วยการขึ้นโพเดียมที่โลเซลและอีกโพเดียมที่เฆเรซ โดยได้อันดับที่ 3 ทั้ง 2 สนาม โฮมเรซของเขาในอิตาลี บัญญายาจบอันดับที่ 3 อีกครั้งโดยเอาชนะอันดับที่ 4 นิกโกโล อันโตเนลลี ไปเพียงแค่ 0.006 วินาที ตามด้วยล้มที่บาร์เซโลนา บัญญายาชนะในรายการกรังด์ปรีซ์ครั้งแรกที่สนามประวัติศาสตร์อย่างอาสเซินเซอร์กิตเป็นการแข่งขันเรซที่ 59 ของเขาในโมโต3 และยังเป็นชัยชนะครั้งแรกของมหินดราด้วย เขาตอนนี้ได้ขึ้นโพเดียม 4 สนามจาก 8 สนามแรกของฤดูกาลและได้มีลุ้นแชมป์ หลังจากจากจบอันดับกลางมา 2 สนามและล้มที่เบอร์โน บัญญายาได้ตำแหน่งโพล โพซิชันครั้งแรกในสนามที่มีฝนตกที่ซิลเวอร์สโตนและจบด้วยอันดับที่ 2 ตามหลังแบรด บินเดอร์ในเรซที่น่าตื่นตาตื่นใจ บัญญายาชนะเป็นสนามที่ 2 ในฤดูกาลที่เซปัง โดยชนะไปอย่างสบาย ๆ ด้วยแกปที่ห่างมากหลังจากที่แบรด บินเดอร์, โฆอัน มิร์และโลเรนโซ ดัลลา ปอร์ตา ล้มไปในโค้งเดียวกันในตอนเริ่มต้นเรซ ซึ่งในเรซนี้มีการล้มอีกหลายครั้ง เขาจบฤดูกาลด้วย 145 คะแนนและอยู่ในอันดับที่ 4 ของตารางในโมโต3 แชมเปียนชิป ด้วยการชนะ 2 สนามและ 6 โพเดียม บัญญายามีโอกาสจบในอันดับที่ 2 ในตารางแชมเปียนชิปตามหลังแบรด บินเดอร์แต่โชคไม่ดีเพราะถูกกวาดล้มไปที่สนามฟิลลิปไอส์แลนด์และบาเลนเซียโดยกาเบรียล โรดริโก โรดริโกเข้าไปเบียดฟาบิโอ ดี จันนันโตนิโอที่ออสเตรเลียซึ่งทำให้ล้มแล้วไปกวาดบัญญายาให้ล้มไปด้วย ที่บาเลนเซียโรดริโกล้มไฮไซด์ในรอบแรกตรงโค้งสุดท้ายทำให้บัญญายาล้มแบบเลี่ยงไมได้
2017
หลังจาก 4 ฤดูกาลใน โมโต3 แชมเปียนชิป บัญญายาย้ายขึ้นไปโมโต2 เป็นนักแข่งให้กับทีม สกายเรซซิงทีมวีอาร์46 ที่เขาเคยเป็นนักแข่งทีมนี้เมื่อปี 2014 เพียงแค่ 4 สนามแรกของเขาในโมโต2 ที่เฆเรซ บัญญายาจบในอันดับที 2 เขาจบในอันดับที่ 2 ในสนามต่อมา ที่เลอมองส์หลังควอลิฟายด์ได้ลำดับที่ 2 พลาดตำแหน่งโพล โพซิชันไปให้โทมัส ลือธิโดยมีระยะเวลาห่างเพียงแค่ 0.026 วินาที บัญญายาได้ขึ้นโพเดียมในลำดับ 3 ที่ซัคเซินริง จบอันดับ 3 ตามหลังฟรังโก มอร์บีเดลลีซึ่งเป็นผู้ชนะและมิเกล โอลิเวราซึ่งเป็นผู้ที่ได้ลำดับที่ 2 ที่มีซาโน บัญญายาจบในอันดับที่ 4 ตามหลังโดมินิก เอเกอร์เทอร์, โทมัส ลือธิและฮาฟิซ ชาห์ริน อย่างไรก็ตามเอเกอร์เทอร์ถูกตัดสิทธิ์ในเวลาต่อมาทำให้บัญญายาได้รับอันดับที่ 3 ไป กลายเป็นโพเดียมที่ 4 ของเขาในฤดูกาลนี้ เขาได้รับรางวัลให้เป็น Moto2 Rookie of the year (ดาวรุ่งแห่งปีของโมโต2) หลังจากเจแปนีสกรังด์ปรีซ์ที่โมเตกิ เขาจบแรกของเขาในโมโต2 ด้วยคะแนน 174 คะแนน อันดับที่ 5 ในตารางโมโต2 แชมเปียนชิป เก็บคะแนนได้ 16 สนามจากทั้งหมด 18 สนาม
2018
บัญญายาเปิดฤดูกาลด้วยชัยชนะที่กาตาร์ โดยนำตั้งแต่เริ่มต้นจนจบ บัญญายาชนะครั้งที่ 2 ที่ออสติน หลังจากการต่อสู้ที่ยากลำบากกับอาเลกซ์ มาร์เกซ เขาชนะสนามนี้ไปด้วยแกปที่ห่างจากที่ 2 เป็นเวลา 2.4 วินาทีและยังเป็นผู้ที่ทำเวลาได้เร็วที่สุดต่อรอบอีกด้วย ที่เฆเรซ บัญญายาจบในอันดับที่ 3 ตามหลังโลเรนโซ บัลดัสซาร์รีและมิเกล โอลิเวรา โดยสามารถรักษาตำแหน่งจากกริดสตาร์ทของเขาเอาไว้ได้ บัญญายาได้ตำแหน่งโพล โพซิชันครั้งแรกใน โมโต2 ที่เลอมองส์ซึ่งเขาเคยได้โพล โพซิชันที่นี่ในปี 2015 บัญญายาเก็บชัยชนะครั้งที่ 4 ได้ที่อาสเซิน ออกสตาร์ทด้วยตำแหน่งโพล โพซิชันและนำตลอดทั้งการแข่งขัน หลังจากควอลิฟายได้ตำแหน่งที่ 3 จากกริดสตาร์ทที่ซัคเซินริง บัญญายาจบการแข่งขันในอันดับที่ 12 โดยจำเป็นต้องขี่ออกนอกแทร็คหลังจากมัตเตีย ปาซีนีล้มข้างหน้าเขาในโค้งสุดท้ายของรอบที่ 2 แม้ว่าอันดับจะตกลงไปอยู่ที่อันดับ 26 แต่เขายังคงสามารถแซงขึ้นมาได้ 14 อันดับ รวมถึงแซงอาเลกซ์ มาร์เกซในโค้งสุดท้ายของรอบสุดท้ายอีกด้วย ที่เบอร์โน บัญญายาจบการแข่งขันในลำดับที่ 3 และสูญเสียตำแหน่งผู้นำตารางแชมเปียนชิปให้กับมิเกล โอลิเวรา เขาแย่งตำแหน่งผู้นำตารางแชมเปียนชิปกลับคืนมาโดยชนะการแข่งขัยที่ออสเตรีย ซึ่งเป็นชัยชนะครั้งที่ 5 ของเขาในฤดูกาลนี้ บัญญายาชนะการแข่งขันเป็นครั้งที่ 6 ของฤดูกาลที่มีซาโนจากตำแหน่งโพล โพซิชัน เขาได้ขึ้นโพเดียม 5 สนามติดต่อกันตั้งแต่ที่เบอร์โนจนถึงที่บุรีรัมย์ ที่บุรีรัมย์เขาชนะการแข่งขันและเพื่อนร่วมทีมของเขาลูกา มารีนีเข้าเส้นชัยมาเป็นอันดับที่ 2 เขาได้รับชัยชนะเป็นครั้งที่ 8 ของฤดูกาลที่โมเตกิหลังจากฟาบิโอ กวาร์ตาราโรถูกตัดสิทธิด้วยเหตุผลแรงดันลมยางต่ำกว่ามาตรฐานที่กำหนด หลังจากจบในอันดับ 3 ที่เซปัง เขาได้การันตีการเป็นแชมป์โลกโมโต2 อย่างแน่นอน ด้วยการขึ้นโพเดียมเป็นครั้งที่ 12 ของเขาในฤดูกาลนี้ และทีมเมทของเขาลูกา มารีนีได้รับชัยชนะเป็นครั้งแรกในการแข่งขันโมโต2 ชิงแชมป์โลก เป็นการขึ้นโพเดียมครั้งที่ 5 ของลูกาอีกด้วย
2019
หลังจาก 2 ฤดูกาลในโมโต2ชิงแชมป์โลก บัญญายาขึ้นไปแข่งในโมโตจีพีกับปรามักดูคาติ จริง ๆ แล้วเขาได้รับข้อเสนอให้ขยับขึ้นมาโมโตจีพีตั้งแต่ปี 2018 กับปรามัก หลังจากที่ทำผลงานได้อย่างโดดเด่นในปี 2017 เขาได้ 4 โพเดียมและจบอันดับที่ 5 ในตารางคะแนนแชมเปียนชิปตามหลังฟรังโก มอร์บิเดลลี, โทมัส ลือธิ, มิเกล โอลิเวราและ อาเลกซ์ มาร์เกซ แต่ในตอนท้ายตัดสินใจที่จะอยู่ต่อ  กับโอกาสที่จะสามารถเป็นแชมป์โมโต2 เขาขึ้นไปเป็นนักแข่งของปรามักแทนที่ของดานีโล เปตรุชชีผู้ซึ่งย้ายไปเป็นนักแข่งแฟคตอรีดูคาติทีมแทนที่ฆอร์เฆ โลเรนโซนักแข่งชาวสเปนและแชมป์โลกโมโตจีพี 3 สมัยซึ่งย้ายไปเป็นนักแข่งของเรปโซลฮอนด้าทีมแทนดานิ เปโดรซาซึ่งตัดสินใจที่จะรีไทร์หลังจาก 13 ฤดูกาลในโมโตจีพี จาก 2006 ถึง 2018 และไปเป็นนักแข่งทดสอบให้เคทีเอ็ม บัญญายาจะเป็นนักแข่งในทีมเดียวกันกับแจ็ค มิลเลอร์ รองแชมป์โลกโมโต3 ปี 2014
การแข่งขันแบ่งตามปี
(คีย์) (เรซที่ตัวอักษรเป็น ตัวหนา หมายถึงได้โพลโพซิชัน; เรซที่ตัวอักษรเป็น ตัวเอน หมายถึงทำเวลาต่อรอบได้เร็วที่สุด)
พระยาดำรงราชพลขันธ์ (จุ้ย คชเสนี)
พระยาดำรงราชพลขันธ์รามัญราชชาติเสนาบดีศรีสิทธิสงคราม (จุ้ย คชเสนี) เจ้าเมืองนครเขึ่อนขันธ์คนที่ 2 (จังหวัดพระประแดงในอดีต) โดยดำรงตำแหน่งต่อจากพระยานครเขื่อนขันธ์รามัญราชชาติเสนาบดีศรีสิทธิสงคราม (ทอมา คชเสนี) เจ้าคุณอาของท่าน
ประวัติ
พระยาดำรงราชพลขันธ์ (จุ้ย คชเสนี) เกิดปลายสมัยรัชกาลที่ 1 เป็นบุตรเจ้าพระยามหาโยธา (ทอเรียะ คชเสนี) บุตรเจ้าพระยามหาโยธานราธิบดีศรีพิชัยณรงค์ (พญาเจ่ง) ต้นสกุล "คชเสนี" ท่านได้เข้ารับราชการตั้งแต่วัยเด็กตามธรรมเนียมของบุตรหลานขุนนางผู้ใหญ่ โดยถวายตัวเป็นมหาดเล็กใน พระเจ้าลูกยาเธอ กรมหมื่นเจษฎาบดินทร์ (พระยศของรัชกาลที่ 3 ในขณะนั้น) ในรัชกาลที่ 2 ต่อมาเมื่อรัชกาลที่ 3 ทรงขึ้นครองราชย์ ท่านจึงได้ย้ายไปเป็นมหาดเล็กในพระบรมมหาราชวัง หลังจากไปทัพกับบิดาคราวปราบกบฏเจ้าอนุวงศ์ จึงได้รับแต่งตั้งเป็น "พระธนูสิน" ต่อมารัชกาลที่ 3 ทรงมอบหมายให้ไปทำการร่อนทองคำที่เมืองกำเนิดนพคุณ (อำเภอบางสะพาน จังหวัดประจวบคีรีขันธ์) มีความชอบ ได้รับโปรดเกล้าฯแต่งตั้งเป็น "พระยานครอินทร์" ต่อมาในรัชกาลเดียวกัน ได้เลื่อนเป็นผู้สำเร็จราชการเมืองนครเขื่อนขันธ์ในราชทินนามว่า "พระยานครเขื่อนขันธ์รามัญราชชาติเสนาบดีศรีสิทธิสงคราม" และรับพระราชทานเครื่องยศพระยาเจ้าเมือง ถีงสมัยรัชกาลที่ 4 ได้รับพระราชทานราชทินนามใหม่เป็น "พระยาดำรงราชพลขันธ์รามัญราชชาติเสนาบดีศรีสิทธิสงคราม" ถึงสมัยรัชกาลที่ 5 ท่านรับราชการอยู่ในตำแหน่งเดิม
ด้านศาสนา
พระยาดำรงราชพลขันธ์ (จุ้ย คชเสนี) เป็นผู้มีศรัทธาในพระพุทธศาสนาโดยอุทิศถวายบ้านของท่านซึ่งผู้คนเรียกว่า "จวนเจ้าเมือง" เพื่อสร้างเป็นวัดจึงเป็นที่มาของชื่อวัดว่า "วัดจวนดำรงค์ราชพลขันธ์" อำเภอพระประแดง จังหวัดสมุทรปราการ" ผู้คนมักเรียกว่า "วัดจวนฯ" นอกจากนี้ รัชกาลที่ 3 ยังโปรดฯให้ท่านทำการบูรณะปฏิสังขรณ์ "วัดทรงธรรมวรวิหาร"
ครอบครัว
ปรากฏนามภรรยาของท่านชื่อ คุณหญิงโหมด ซึ่งคาดว่ามีท่านอื่น ๆ อีก เนื่องด้วยพระยาดำรงราชพลขันธ์ (จุ้ย คชเสนี)  มีบุตรธิดาหลายท่านด้วยกันอย่างเช่น
พระยาดำรงราชพลขันธ์ (จุ้ย คชเสนี) รับราชการมาถึง 4 แผ่นดิน ท่านล้มป่วยลงด้วยโรคชราในสมัยรัชกาลที่ 5 พระเจ้าน้องยาเธอ กรมหมื่นนเรศวรฤทธิ์ (พระยศในขณะนั้น) ผู้เป็นหลานตา ทรงมอบหมายให้หลวงจินดาโอสถมาทำการตรวจรักษา อาการทรงๆทรุดๆอยู่ราว 5 เดือนก็ถึงแก่อนิจกรรม รัชกาลที่ 5 โปรดเกล้าฯแต่งตั้งบุตรชายของท่าน ขึ้นเป็นเจ้าเมืองนครเขึ่อนขันธ์แทนท่านในราชทินนามเดียวกัน คือ "พระยาดำรงราชพลขันธ์ (นกแก้ว คชเสนี)" ต่อมาท่านผู้นี้ได้ย้ายไปเป็นราชทูตในหลายประเทศทั้งยุโรปและอเมริกา ซึ่งภายหลังได้รับราชทินนามใหม่คือ "พระยามหาโยธา (นกแก้ว คชเสนี)"
โนแอม ดาร์
โนแอม ดาร์ (Noam Dar) (Hebrew: נועם דר; เกิด 28 กรกฎาคม ค.ศ. 1993) นักมวยปล้ำอาชีพชาวอิสราเอลสกอต ปัจจุบันเซ็นสัญญาปล้ำในรุ่นครุยเซอร์เวทกับWWE เคยร่วมสมาคม TNA และซีรีส์ "British Boot Camp" รวมทั้งการเป็นแกนนำสมาคมที่โดดเด่นในสหราชอาณาจักรเช่น PROGRESS Wrestling, Preston City Wrestling (PCW), Insane Championship Wrestling (ICW), Whatculture Pro Wrestling (WCPW). นอกจากนี้ยังได้ปรากฏตัวสมาคมที่โดดเด่นอื่นๆ เช่น Dragon Gate UK, Revolution Pro Wrestling (RPW), Westside Xtreme Wrestling (wXw), Global Force Wrestling (GFW) เช่นเดียวกับนานาสหราชอาณาจักร Ring of Honor "Supershows". อดีตแชมป์ ICW Zero-G Champion 2สมัย และอดีตแชมป์ PCW Cruiserweight Champion ท่ามกลางการชิงแชมป์อื่นๆ และความสำเร็จ เขายังเป็นแชมป์ PCW Heavyweight Champion และ PWE World Heavyweight Champion
Stapfiella
Stapfiella เป็นสกุลของพืชดอกที่อยู่ในวงศ์ Passifloraceae. It is also in the Subfamily Turneroideae
ถิ่นกำเนิดของมันคือ แอฟริกา; พบได้ในบุรุนดี, คองโก, รวันดา, แทนซาเนีย, ยูกันดา, แซมเบียและzaïre
รูมะฮ์กาดัง
รูมะฮ์กาดัง (Rumah gadang; มีนังกาเบา: "บ้านหลังใหญ่") หรือ อิมะฮ์บากองจอง (Eumah bagonjong; มีนังกาเบา: "บ้านที่มีหลังคาเป็นยอดแหลม") คือบ้านแบบพื้นถิ่น (รูมะฮ์อาดัต) ของชาวมีนังกาเบา ใน อินโดนีเซีย อันแสดงให้เห็นถึงความประดิดประดอยและคุณค่าในความซับซ้อนของช่างศิลป์พื้นถิ่น ในสังคมมีนังกาเบานั้นนอกจากจะสร้างรูมะฮ์กาดังเพื่ออยู่อาศัยแล้ว ยังใช้เป็นศูนย์รวมชุมชนและประกอบพิธีกรรมต่าง ๆ สังคมมีนังกาเบานั้นเป็นสังคมแบบ หญิงเป็นใหญ่ (Matrilineal) จึงทำให้รูมะฮ์นั้นจะสืบทอดจากมารดาสู่บุตรี
Stapfiella
สปีชีส์ในสกุล ได้แก่:
รูมะฮ์กาดัง
ลักษณะที่โดดเด่นของรูมะฮ์แบบนี้คือหลังคาทรงโค้งมากและซ้อนกันหลายชั้น โดยทั่วไปแล้วคำว่า รูมะฮ์กาดัง หมายถึงบ้านขนาดใหญ่ในชุมชนมากกว่าบ้านเล็ก ๆ ส่วนบุคคล อย่างไรก็ตาม ลักษณะอย่างน้อยบางส่วนก็พบได้ทั่วไปในบ้านทุกแบบของมีนังกาเบา
ในปัจจุบันรูมะฮ์กาดังเป็นเหมือนสัญลักษณ์ประจำสุมาตราตะวันตก ซึ่งเป็นที่อยู่อาศัยของชาวมีนังกาเบา และถูกประยุกต์ผสมผสานในอาคารสมัยใหม่มากมายที่พบทั่วไปในเมืองเช่น อาคารรัฐบาล โรงแรม อาคารพาณิชย์ ท่าอากาศยานนานาชาติมีนังกาเบา เป็นต้น
ประเทศคิวบาในแพนอเมริกันเกมส์
ประเทศคิวบาในแพนอเมริกันเกมส์
Sphyrospermum
Sphyrospermum เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ เม็กซิโกถึงเขตร้อนในอเมริกา
สปีชีส์ในสกุล ได้แก่:
การหายใจเฮือก
การหายใจเฮือก (agonal respiration, agonal breathing, gasping respiration) เป็นรูปแบบการหายใจผิดปกติชนิดหนึ่งซึ่งเกิดจากปฏิกิริยาตอบสนอง (รีเฟลกซ์) จากก้านสมอง มีลักษณะหายใจเฮือก ดูใช้แรงมากในการหายใจ อาจมีเสียงออกมาพร้อมกับการหายใจ หรือมีกล้ามเนื้อกระตุกได้ สาเหตุอาจเกิดจากภาวะสมองขาดเลือด ออกซิเจนในเลือดต่ำรุนแรง หรือไม่มีออกซิเจนในเลือด ถือเป็นอาการแสดงทางการแพทย์ที่บ่งบอกถึงภาวะเจ็บป่วยรุนแรง จำเป็นต้องได้รับการรักษาอย่างเร่งด่วน เนื่องจากส่วนใหญ่หากดำเนินต่อไปผู้ป่วยอาจหยุดหายใจและเสียชีวิตได้ ช่วงเวลาของการหายใจเฮือกจนถึงเสียชีวิตอาจแตกต่างกันได้มาก ตั้งแต่ 2-3 เฮือก ไปจนถึงหลายชั่วโมง
คำนี้บางครั้งถูกใช้เรียกลักษณะการหายใจหอบเหนื่อยขาดเป็นห้วง ที่พบในผู้ป่วยอวัยวะล้มเหลว เช่น ตับวาย ไตวาย ผู้ป่วยที่มีภาวะการอักเสบทั่วร่าง (SIRS) ติดเชื้อในกระแสเลือด เลือดเป็นกรดจากเมตาบอลิก ซึ่งเกิดจากสาเหตุคนละอย่างกันกับการหายใจเฮือก